હવામાન વિશેષજ્ઞ અંકિત પટેલનાં જણાવ્યાં મુજબ, દક્ષિણ ગુજરાત રાજ્યના મોટાભાગનાં વિસ્તારોમાં સરેરાશ કરતાં ઓછો વરસાદ છે. પરંતુ, હાલમાં વાતાવરણમાં મધ્ય લેવલે પૂર્વ-પશ્ચિમનાં પવનો ભેગા થયા છે, જે બે દિવસમાં 19 ડિગ્રી ઉત્તર દિશા તરફ આગળ વધી રહ્યાં છે. જેથી હાલમાં દક્ષિણ ગુજરાત અને મુંબઇમાં ભારે વરસાદ પડી રહ્યો છે. આ સિસ્ટમને કારણે 11 અને 12મી જુલાઇ દક્ષિણ ગુજરાત અને અમદાવાદ સહિત રાજ્યનાં વિવિધ વિસ્તારોમાં મધ્યમથી ભારે વરસાદ જયારે 13 જુલાઈથી બંગાળની ખાડીમાં સ્ટ્રોંગ લો-પ્રેશરથી 14થી 20 જુલાઇ દરમિયાન અમદાવાદ સહિત રાજ્યના મોટાભાગનાં વિસ્તારમાં ભારેથી અતિભારે વરસાદની વકી છે. દક્ષિણ ગુજરાત સિવાય રાજ્યનાં અન્ય વિસ્તારોમાં વરસાદની ગેરહાજરીથી 1 જુનથી અત્યાર સુધી 46 ટકા વરસાદની ઘટ છે, જે 14થી 20 જુલાઇ દરમિયાન થનારા વરસાદથી દુર થવાની શક્યતા છે.